Oxford-Cambridge estropada

Oxford-Cambridge estropada (ingelesez normalki The Boat Race deitua, maiz University Boat Race edo Oxford and Cambridge Boat Race izenez ere ezaguna) urtero udaberrian Ingalaterrako Londres hiriburuko Tamesis ibaian Oxford eta Cambridge Unibertsitateak lehiatu ohi diren estropada bat da.

Ezaugarriak 
Bi arraun taldeetako kideei Urdinak ezizenez deitu ohi zaie, euren txalupak Blue Boat edo Txalupa Urdinak direlarik. Cambridge Unibertsitateak urdin argiz arraun egin ohi du, aldiz Oxford Unibertsitateak urdin ilunez.

Milioi laurden bat inguru ikuslek estropada ibai ertzetik ikusi ohi dute, aldiz 2004ko telebistako ikusle kopurua 500 milioi baino gehiagokoa izan zen, estropada hau mundu osoko kirol lehiaketa amateur ikusienetako bat bilakatuz.

Erregistratutako lehenbiziko estropada 1829an ospatu zen; ordudanik gaur egun egun arte urtero ospatu ohi da, salbuespena bi mundu gerren garaiko etenak izan zirelarik.

Estropadak 6.779 metroko luzera du (4 milia eta 374 yarda), Londresko Putney auzotik Mortlake auzora, tartean Barnes eta Hammersmith auzoak igaroz. Estropadan taldeko 8 arraunlari eta kapitain batek parte hartzen dute, pisu mugarik gabe. Estropada korrontearen aurkako noranzkoan egiten da; hala ere, estropada ibaiaren ura goi mailara iritsi aurretik has dadin programatu ohi da.

COVID-19 pandemia 
2020ko ekitaldia ez zen jokatu COVID-19 pandemiaren erruz eta 2021ean oraindik ere pandemiaren eraginpean izanik ibilbidea aldatzea erabaki zen, ikuslerik izango ez zen eremu batetara. 3 miliatako lasterketa motzagoa izan zen beraz.

Irabazleak

Estropada ez ofizialak 
Honako estropada hauek Bigarren Mundu Gerra garaian ospatu ziren eta ez dira ofizialtzat jotzen:

Estatistikak 

2021. urterarteko estatistikak honako hauek dira:

 Cambridge: 86 garaipen
 Oxford: 81 garaipen
 Garaipen jarraiak: Cambridge, 13 (1924-36)
 Errekorra: Cambridge 1998 – 16 minutu, 19 segundu (bataz besteko abiadura 24,9 kilometro orduko)
 Arraunlari astunena: Thorsten Engelmann, Cambridge 2007: 110,8 kg
 Arraunlari arinena: Alfred Higgins, Oxford 1882: 60,1 kg
 Talde astunena: Oxford 2009, bataz besteko 99,7 kg
 Arraunlari garaiena: Josh West, Cambridge 1999/2000/2001/2002: 2,07 metro
 Talde garaiena: Cambridge 1999, bataz beteko 1.98 metro
 Arraunlari zaharrena: Mike Wherley, Oxford, 2008ko martxoaren 29an 36 urte eta 14 eguneko adinaz (irabazlea)

Emakumezkoen estropada 

Emakumezkoen estropada 1927an jokatu zen lehen aldiz baina 1964tik aurrera urtero jokatzen da. 2015ean gizonezkoen egun berean jokatzea erabaki zen eta ibilbide bera egiten dute emakumezkoen tripulazioek.

Historia 
Emakumezkoen estropada 1927ko martxoaren 15ean jokatu zen lehenengo aldiz. Erlojuaren kontra jokatu zuten eta milia erdiko distantzia egin zuten (0'80 km) bost mila ikusleren aurrean. Beren abiadura eta estiloa epaitu behar zuten eta epaileak ez ziren ados jarri irabazlea aukeratzeko. Beraz denborak hartu zituzten eta Oxfordek irabazi zuen 3 minutu eta 36 segundurekin. Cambridgek 15 segundu gehiago behar izan zituen. Ez zuen ordea jarraipenik izan eta tarteka antolatu izan zen estropada, 1929, 1934, 1935, 1936, 1939... 1936koa izan zen aurrenekoa bi ontziak parez pare lehiatu zirenekoa.

Bigarren Mundu Gerra garaian emakumezkoen estropadak ohikoak izan ziren. Estropada hauek Oxford inguruan jokatu izan ziren baina 1952an egitura hidraulikoak eraiki ziren ibaian eta estropada bertan behera gelditu zen. Hamabi urtetako hutsunearen ondoren 1964an berriz antolatu zen estropada eta ordutik aurrera urtero jokatu da. 1966an ordezkoan estropada ere antolatu zen, izan ere unibertsitateetan emakumeen presentzia jadanik handia baitzen. Bigarren ontzi hauen izenak Osiris (Oxford) eta Blondie (Cambridge) dira.

Emakumezkoen estropaden distantzia 2 kilometro ingurukoa izan zen historikoki, baina 2015ean emakumezkoen 70. ekitaldia zela ospatzeko gizonekoen egun eta ibilbide berean jokatu zen estropada, ia 7 kilometrotako distantzian. Arrakasta handia izan zuen eta hurrengo urteetan horrela jarraitzea erabaki zen.

Palmaresa

Erreferentziak

Ikus gainera 
 Ingeniariak-Deustu estropada

Kanpo estekak 
 Oxford-Cambridge estropadaren webgune ofiziala 

Estropadak
Ingalaterrako kirola
Cambridgeko Unibertsitatea
Oxfordeko Unibertsitatea